stanford-oval/wikipedia huggingface dataset:
Fongaus
Kilpailut

Fongauksessa voi myös kilpailla kokoamalla joukkueen vuosittain pidettäviin kalamaraton-kilpailuihin. Kilpailuja pidetään tällä hetkellä Helsingissä, Kotkassa, Turussa ja Joensuussa.
Joukkuekilpailun lisäksi voi osallistua yksilökilpailuna pidettäviin lajikalastuksen SM-kisoihin.
Erilaiset kalatalouden järjestöt järjestävät myös vähemmän vakavamielisiä lajikalastuskilpailuja, kuten kalatalouden keskusliiton tai Päijät-Hämeen Kalatalouskeskuksen fongauskilpailut.
Kalojen tunnistaminen

Särkikalojen tunnistamisen helpottamiseksi on luotu tunnistustaulukko, jonka avulla kalan pystyy määrittämään lajilleen.
Lajiristeymistä eli hybrideistä ei saa lajipistetettä. Tavallisimpia ovat särkikalaristeymät (särki/lahna/pasuri/salakka/sorva). Myös lohikalojen kuten muikun ja siian risteymät ovat järvissä tavallisia. Suomesta on lisäksi tavattu kahdesti ahvenen ja kuhan risteymä ja/tai takaisinristeymä.
Aiheesta muualla

Markku Myllylä: Bongaa 50+ fisua – hajanaisia havaintoja lajikalastuksesta. Kalatalouden keskusliitto, 2012.
Sakke Yrjölä, Hannu Lehtonen, Kari Nyberg: Suomen kalat. Nemo, 2015.
Tarmo Muuri - Lajikalastus eli fongaus. (Arkistoitu – Internet Archive)
Fongaus - Lajikalastusaiheinen blogi
FC Bayern München (koripallo)

| FC Bayern München |
| --- | --- |

Liiga:  Koripallon Bundesliiga Euroliiga
Perustettu:  1946
Areena:  Audi Dome kapasiteetti 6 700
Kotipaikka:  München, Saksa
Värit:                
Presidentti:   Herbert Hainer
Päävalmentaja:   Svetislav Pešić
Mestaruudet:   Saksan mestaruus: 3  Saksan cup: 1 
Kotisivu:  www.fcb-basketball.de
FC Bayern München on saksalainen koripalloseura Münchenistä. Se kuuluu FC Bayern Münchenin jaostoihin.
Historia

Seuran parhaat kaudet sijoittuivat 1950–luvulle, jolloin se voitti kaksi Saksan mestaruutta vuosina 1954 ja 1955. Vielä vuonna 1968 Bayern München voitti Saksan cupin. Tämän jälkeen seura ei saavuttanut merkittävää menestystä ja olikin koko 2000-luvun alun toiseksi ja kolmanneksi korkeimmilla sarjatasoilla. Kaudeksi 2008–2009 Bayern München nousi Pro A:han, koska Düsseldorf Magicsille ei myönnetty liigalisenssiä. Kesällä 2010 seuran päävalmentajaksi hankittiin Dirk Bauermann, ja tähtäimeksi asetettiin nousu Euroopan parhaimpien koripalloseurojen joukkoon 3–5 vuoden aikana. Kauden 2010–2011 päätteeksi seura voitti Pro A:n ja nousi Bundesliigaan.
Aiheesta muualla

Virallinen kotisivu (saksaksi)
Euroliiga 2022–2023
Lohkovaihe

Alba Berlin | Anadolu Efes | Barcelona | Bayern München | Cazoo Baskonia | Virtus Bologna | Crvena zvezda | Olimpia Milano | Fenerbahçe Beko | AS Monaco Basket | ASVEL Lyon-Villeurbanne | KK Partizan | Maccabi Tel Aviv | Olympiakos | Panathinaikos | Real Madrid | Valencia BC | Žalgiris
Richard Cromwell

| Richard Cromwell |
| --- | --- |

Lordiprotektori
 3. syyskuuta 1658 – 25. toukokuuta 1659  
Edeltäjä:  Oliver Cromwell
Seuraaja:  Kaarle II (Englannin kuninkaana)
Henkilötiedot
Syntynyt: 4. lokakuuta 1626 Huntingdon, Cambridgeshire, Englanti
Kuollut: 12. heinäkuuta 1712 (85 vuotta) Cheshunt, Englanti
Puoliso:  Dorothy Maijor
Tiedot
Uskonto:  puritaani
Richard Cromwell (4. lokakuuta 1626 – 12. heinäkuuta 1712) oli Oliver Cromwellin kolmas poika. Hän oli kahdeksan kuukautta Englannin, Irlannin ja Skotlannin lordiprotektori, asema johon hallitus oli hänet Oliver Cromwellin aikana nimittänyt. Oliver Cromwellin kuoltua 3. syyskuuta vuonna 1658 häntä seurasi lordiprotektorina hänen poikansa Richard. Tämä ei kuitenkaan suuremmin  välittänyt hallitsemisesta, saati nauttinut parlamentin eikä armeijan tukea, vaan vetäytyi maatilalleen. Hänet pakotettiin luopumaan vallasta vuonna 1659. Englannin protektoraatti lakkautettiin ja tasavalta elvytettiin. Tätä seuranneiden levottomuuksien aikana Skotlannin kuvernööri George Monck marssi armeijoineen Lontooseen ja pakotti pitkän parlamentin hajottamaan itsensä. Ensi kertaa yli kahteenkymmeneen vuoteen parlamentin jäsenet joutuivat vaalien eteen. Maa ajautui poliittiseen sekasortoon, ja lopulta uudelleen koottu parlamentti nimitti Englannin Kaarle II:n kuninkaaksi toukokuussa 1660.
Richard Cromwell avioitui vuonna 1649 Dorothy Maijorin kanssa. 1650-luvulla heille syntyi yhdeksän lasta, joista viisi selvisi aikuisikään saakka. Richard lähti Englannista vuonna 1660 Ranskaan. Hänen vaimonsa jäi Englantiin eikä koskaan enää tavannut miestään, vaan kuoli vuonna 1675. Richard palasi Englantiin vuonna 1680 tai vuotta myöhemmin ja kuoli Cheshuntissa vuonna 1712 85-vuotiaana.
Käännös suomeksi
Richmondin yliopisto

| Richmondin yliopisto> University of Richmond |
| --- | --- |

Motto:  Verbum Vitae et Lumen Scientiae Word of life and the light of knowledge
Perustettu:  1830
Tyyppi:  Yksityinen
Säätiön varat:  1,87 miljardia USD
Opiskelijoita:  4 361 (2012)
Sijainti:  Richmond, Virginia   Yhdysvallat
Osoite:  http://www.richmond.edu/
Yhteistyö:  Southeastern Universities Research Association
Richmondin yliopisto on yksityinen uskonnollisesti sitoutumaton yliopisto Richmondissa, Virginiassa, Yhdysvalloissa. Opiskelijoita on noin 4 350.
Historia

Yhdysvaltain sisällissodan aikana koko oppilaskunta liittyi etelävaltioiden armeijaan. Yliopisto sijoitti kaikki varansa etelävaltioiden hyväksi ja jäi varattomaksi sodan päätyttyä. Opetus pystyttiin aloittamaan uudelleen vuonna 1866 yksityisen lahjoituksen turvin.
Fonio

| Fonio |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Verihirssit Digitaria
Laji::  exilis
Kaksiosainen nimi
 Digitaria exilis  (Kippist) Stapf 
Katso myös
   Fonio Wikispeciesissä   Fonio Commonsissa 
Infobox OKNimi-testi OK: 
Fonio (Digitaria exilis ja Digitaria iburua) on heinäkasvi, jonka siemeniä käytetään viljana. Sitä kutsutaan joskus hirssiksi, vaikka se muistuttaa enemmän durraa.
Ulkonäkö ja koko

Foniakasvi kasvaa noin 50 cm korkeaksi. Se kukkii jo 6–8 viikkoa kylvämisestä.
Levinneisyys

Foniota viljellään Afrikan savannialueilla, Kap Verdeltä Tšad-järvelle, etenkin Malissa, Burkina Fasossa, Guineassa ja Nigeriassa. Se on levinnyt orjien mukana myös Keski-Amerikkaan, Dominikaaniseen tasavaltaan.
Foniota suositaan alueilla, joilla maa pysyy viljelykelpoisena vain lyhyen aikaa, sillä se kypsyy sadonkorjuuvaiheeseen 2–3 kuukautta kuukautta kylvämisestä. Siksi se ehtii tuottaa satoa ennen kuivan kauden alkamista puoliaavikollakin.
Käyttö

Foniosta tehdään puuroja, couscousia, leipää ja olutta. Maku muistuttaa riisiä.
Aiheesta muualla

ITIS: Digitaria exilis (englanniksi)
FosAgro

| FosAgro PhosAgro |
| --- | --- |

Yritysmuoto:  osakeyhtiö OAO
Osake:  MCX: PHOR LSE: PHOR
ISIN:  US71922G2093
Perustettu:  2001
Avainhenkilöt:  Sven Ombudstvedt (hallituksen pj.), Maksim Volkov (pääjohtaja)
Kotipaikka:  Leninski prospekt, d. 55/1, str. 1, 119333 Moskova, Venäjä
Toimiala:  kaivos- ja kemianteollisuus
Tuotteet:  kaivannaiset: fosfaattimineraalit; lannoitteet: valmistus ja myynti
Liikevaihto:   105,303 mrd. RUB (2012)
Liikevoitto:   34,695 mrd. RUB (2012)
Nettotulos:   24,510 mrd. RUB (2012) tai (hieman eri tarkastelulla) 20,65 mrd. RUB (2012)
Henkilöstö:  noin 25 000
Kotisivu:  www.phosagro.biz www.phosagro.com
Infobox OKVirheellinen NIMI-arvo: 
FosAgro (ven. ОАО ФосАгро, FosAgro) tai PhosAgro on vuonna 2001 perustettu venäläinen holdingyhtiö ja teollisuuskonserni, joka on keskittynyt erityisesti fosfaattipitoisten mineraalien kaivostoimintaan ja fosfaattilannoitteiden tuotantoon. Se valmistaa myös eläinrehuissa käytettäviä fosfaatteja sekä ammonium- ja typpilannoitteita.
Vuonna 2012 yhtiön liikevaihdosta 87 % tuli fosfaattipohjaisista tuotteista, 12 % typpilannoitteista ja 1 % muista tuotteista. Maantieteellisesti liikevaihto kertyi maailmanlaajuisesti seuraavasti: Venäjä (31 %), Pohjois- ja Etelä-Amerikka (23 %), Eurooppa (16 %), IVY maat (7 %), Intia ( 7%) ja muu Aasia (9 %) ja Afrikka (7 %).
Yhtiö lukeutuu Venäjän suurimpiin pörssinoteerattuihin yrityksiin. Se listattiin Forbesin suuryritysten kevään 2013 listalla Venäjän 29. suurimmaksi ja maailmanlaajuisesti 1761. suurimmaksi julkisesti noteeratuksi yritykseksi. Yhtiön osake noteerataan sekä Moskovan (MICEX-RTS) että Lontoon pörssissä (LSE).
Yhtiön pääkonttori sijaitsee Moskovassa. Yhtiön Venäjän tuotantolaitokset sijaitsevat Murmanskin alueen Kirovskissa, Vologdan alueen Tšerepovetsissa ja Saratovin alueen Balakovossa. Venäjän lisäksi yhtiö toimii ja myy tuotteitaan aktiivisesti Aasian maihin, Eurooppaan, Afrikkaan.
Yhtiöllä arvioidaan olevan tiukat kytkökset Putinin hallintoon.
Raiden (Mortal Kombat)

Raiden Mortal Kombat: Shaolin Monks -pelissä.
Raiden on fiktiivinen henkilö Mortal Kombat -taistelupeli-sarjassa. Hän on Ukkosenjumala, ja hänet onkin luotu japanilaisessa mytologiassa esiintyvän jumalan, Raijinin, mukaan.
Taidot > Erikoisliikkeet

Static Teleport: Raiden katoaa ja ilmestyy vastustajan taakse. (MK, MKII, MKT, MK4, MKG, MK:D, MK:A)
Lightning Bolt: Raiden lähettää ukkospallon lentämään vastustajaa kohti. (MK, MKII, MKT, MK4, MKG, MK:DA, MKD, MK:A)
Flying Thunder God: Raiden lentää vihollistaan kohti ja työntää hänet seinään. (MK, MKII, MKT, MK4, MKG, MK:D, MK:A)
Shocking Touch: Raiden ottaa vastustajasta kiinni, pitää häntä ilmassa antaen sähköiskuja. (MKII, MKT, MK:DA, MK:D, MK:A)
Taidot > Lopetusliikkeet

Electric Head: Raiden lähettää sähköisen aallon vastustajansa päähän, joka räjähtää. (MK, MKT)
Explosive Uppercut: Raiden lähettää alhaalta käsin sähkölatauksen viholliseen räjäyttäen tämän miljooniksi palasiksi. (MKII, MKT)
Electrocution: Raiden tarttuu vastustajaansa pitäen tätä ilmassa ja lähettäen sähköä, kunnes vastustaja räjähtää. (MKII, MKT, MK4, MK:DA)
Forest (yhtye)

| Forest |
| --- | --- |

Tiedot
Toiminnassa:  1994–2005
Tyylilaji:  kansallissosialistinen black metal
Kotipaikka:  Novomoskovsk, Venäjä
Laulukieli:  venäjä
Jäsenet:  Kaldrad, musiikki, laulu   Njard, laulu   Svyagir, musiikki  
Entiset jäsenet:  Dagorath, rummut   Ransverdi, rummut   Ulv Gegner Irminsson, musiikki  
Levy-yhtiö:  Stellar Winter Records
Infobox OKNimi-testi OK: 
Forest oli venäläinen kansallissosialistista black metalia soittava yhtye. Sen perustivat vuonna 1994 Kaldrad ja Dagorath sivuprojektikseen, josta yhtye on myöhemmin itsenäistynyt omaksi kokonaisvaltaiseksi yhtyeeksi. Yhtye kuuluu yhdessä Branikaldin, Nitbergin, Raven Darkin ja Rundagorin kanssa BlazeBirth Hall-nimiseen ryhmittymään. Yhtyeen nimi tarkoittaa suomeksi metsää.
Historia

Kaldrad ja Dagorath perustivat Forestin vuonna 1994 yhdessä. Yhtyeen idea syntyi perustajien yhteisestä matkasta vanhoissa metsissä sijainneissa pitkään unohduksissa olleille vanhoille uhrauspaikoille. Metsien ainutlaatuinen ilmapiiri sekä menneisyyden haamut inspiroivat molempia yhtyeen perustajia ja heti paluun jälkeen, syksyllä 1994 debyyttidemo sävellettiin ja nauhoitettiin. Puolet demon kappaleista ei ollut edes black metalia. Demo nauhoitettiin vain läheisimmille ystäville, eikä sitä ikinä levitetty kovin laajalle. Kuitenkin demon kappale "Winter Howl" on sisällytetty heidän myöhemmälle, vuonna 1996, julkaistulle demolleen kuten myös Like a Shade upon This Land joka tosin oli uudelleen nauhoitettu.
Niistä päivistä lähtien Forestin musiikkia voisi kuvailla Norjalaistyyliseksi black metaliksi, Darkthronemaisine melodioineen ja Isengardmaisine puhtaine vokaaleineen yhdistettynä ainutlaatuiseen tunnelmaan. Demonauhan ja ensimmäisen albuminsa Forestin jälkeen yhtye julkaisi toisen albuminsa Like a Blaze above the Ashesin vuonna 1997 , joka oli nauhoitettu samalla kokoonpanolla kuin aikaisemmatkin tuotokset. Kolmannella albumilla Foredooming the Hope for Eternity (1998) yhtyeeseen liittyi Ulv Gegner Irminsson Raven Darkista. Muutama kuukausi tämän jälkeen Dagorath pakotettiin pakenemaan kotikaupungistaan ja nykyään hänen olinpaikastaan ei ole tietoa, eikä tiedetä onko hän edes elossa.
Näiden tapahtumien jälkeen vuonna 1999 Wizard erotettiin ja yhtyeeseen liittyi Ransverdi, jonka jälkeen yhtye nauhoitti neljännen kokopitkänsä As a Song in the Harvest of Griefin. Tämän jälkeen yhtye vaihtoi nimensä Vargleideksi, vuoden 2000 aikana yhtye nauhoitti tällä nimellä 2 kokopitkää When Only Dust, Ashes and the Fornicated Earth is Left Behind...:n ja  To the Flame of the New Dayn. Vargleide ajautui entistä raaemmaksi ja aggressiivisemmaksi verrattuna Forestiin. Vuonna 2000 rumpali Ransverdi erotettiin yhtyeestä.
Vuonna 2005 Forest otti taas käyttöön alkuperäisen nimensä ja julkaisi In the Flame of Gloryn, joka sisälsi muun muassa coverin Absurdin kappaleesta Deep Dark Forest. Myöhemmin vuonna 2005 Ulv Gegner löydettiin kuolleena ja itse yhtye asettui tämän takia toistaiseksi tauolle.
Diskokrafia > Kokopitkät

Forest (1996)
Заревом Над Прахом (1997)
Обрекая Надежду на Вечность (1998)
Песнью в Жатве Горя (1999)
В Пламени Славы (2005)
Diskokrafia > Splitit

Hammerkrieg (2004) Nitbergin, Rundagorin ja Branikaldin kanssa
Aiheesta muualta

Forest (yhtye) Encyclopaedia Metallumissa (englanniksi)
Forest (yhtye) Last.fm:ssä (englanniksi)
Forest (yhtye) Myspacessa (englanniksi)
Rihards Pīks

Rihards Pīks (2007)
Rihards Pīks (s. 31. joulukuuta 1941 Riika) on latvialainen poliitikko. Hän on toiminut maansa kulttuuriministerinä (1996–1997), parlamentin jäsenenä, parlamentin varapuhemiehenä ja vuonna 2004 ulkoministerinä. Vuonna 2004 hänet valittiin Euroopan parlamentin jäseneksi.
Pīks on työskennellyt myös elokuvaohjaajana ja -tuottajana sekä elokuvaajana.
Richard Dadd

Richard Dadd maalaamassa noin vuonna 1856.
Richard Dadd (1. elokuuta 1817 – 7. tammikuuta 1886) oli brittiläinen viktoriaanisen ajan taidemaalari. Hän syntyi Chathamissa Kentin kreivikunnassa ja pääsi 20-vuotiaana opiskelemaan Royal Academy of Artsiin.
Daddin äiti kuoli, kun Dadd oli vielä hyvin nuori ja hänen isänsä meni uusiin naimisiin. Dadd osoittautui jo varhain lahjakkaaksi kuvataiteilijaksi, ja pääsi 20-vuotiaana opiskelemaan Royal Academy of Artsiin. Dadd piirsi vuonna 1841 omakuvan, joka on nykyisin Bethlem Museum of the Mindin omistuksessa. Samoihin aikoihin hän teki maalauksen William Shakespearen Kesäyön unelman ilkikurisesta satuhahmosta Puckista.
Dadd oli The Clique -taiteilijaryhmän perustajajäsen. Hän tuli tunnetuksi fantasia-aiheisilla maalauksillaan, kuten The Fairy Feller’s Master-Stroke (1864). Dadd suistui nuorella aikuisiällään psykoosiin ja surmasi vuonna 1843 harhaluulojen ajamana isänsä.
Isänsä murhan jälkeen Richard Dadd pidätettiin "rikollisena mielipuolena", ja suljettiin laitoshoitoon. Dadd jatkoi maalaamista ollessaan hoidossa Bethlem Hospitalissa. Hänen mielisairautensa laatua ei tarkoin määritetty, mutta hän eli aikuisikänsä laitoshoidossa toipumatta täysin koskaan. Hän kuoli keuhkosairauteen 68-vuotiaana.
Maalausta The Fairy Feller’s Master-Stroke pidetään yleisesti Daddin mestariteoksena. Dadd maalasi sen Bethlem Hospitalin johtajalle H.G. Haydonille. Dadd siirrettiin Broadmooriin heinäkuussa 1864, ennen kuin hän ennätti saada maalauksen valmiiksi. Dadd kirjoitti myöhemmin hyvin pitkän ja rönsyilevän runon "Elimination of a Picture & its subject – called The Feller's Master Stroke", jossa hän pyrki selittämään maalauksen ideaa.
Kaikki maalauksen hahmot ovat Daddin mielikuvituksen tuotetta, lukuun ottamatta Shakespearen Kesäyön unelman Oberonia ja Titaniaa, jotka on kuvattu maalauksen yläosaan. Maalauksen alaosassa selin katsojaan päin on Fairy Feller -hahmo kohottamassa kirvestä halkaistakseen kastanjan, jota on tarkoitus käyttää kuningatar Mabsin uusien keijukaisvaunujen rakentamiseen. Kuvan keskellä valkopartainen vanhus on valmiina antamaan Fairy Fellerille merkin, milloin kastanja tulee iskeä halki. Ympärillä muut hahmot odottavat jännittyneinä onnistuuko halkaisu yhdellä iskulla. Dadd on myös maalannut kuvan oikeaan ylälaitaan isänsä Robert Daddin, apteekkarin, joka pitelee survinta ja morttelia. Dadd maalasi yksityiskohtaista kuvaa 6–9 vuoden ajan. Maalauksen kummalliset mittakaavan vaihtelut ja latistunut perspektiivi vahvistavat kuvan outoa tunnelmaa.
Galleria

Karavaaniseralji Vähä-Aasian Mylasassa (1845)
Augustus Egg (1838-1840)
Portrait of a Young Man (1853)
Titania Sleeping
Bacchanalian Scene (1862)
The Fairy Feller's Master-Stroke (1855-1864)
Counter-Strike: Global Offensive

| Counter-Strike: Global Offensive |
| --- | --- |

Kehittäjä:  Valve Corporation Hidden Path Entertainment
Julkaisija:  Valve Corporation
Jakelija:  Valve Corporation (verkkomyynti)
Säveltäjä:  Mike Morasky
Pelisarja:  Counter-Strike
Pelimoottori:  Source
Julkaistu:   21. elokuuta 2012
Lajityyppi:  ensimmäisen persoonan ammuntapeli, taktinen ammuntapeli
Pelimuoto:  moninpeli, yksinpeli
Ikäluokitus:  KAVI: Yli 16-vuotiaille PC  PEGI: 18 konsolit ESRB: Mature 17+  Virheellinen ESRB-arvo konsolit
Alusta:  Linux, Mac OS X, Windows
Lisenssi:  Suljettu lisenssi
Jakelumuoto:  Steam
Oheislaite:  VR-lasit tuettu
Lisää peliartikkeleitaVideopelien teemasivulla
Infobox OK   : 
Counter-Strike: Global Offensive (lyhennettynä CS:GO) on Valve Corporationin ja Hidden Path Entertainmentin kehittämä taktinen ensimmäisen persoonan ammuntapeli, joka on neljäs Counter-Strike-sarjan peli.
Peli julkaistiin 21. elokuuta 2012 Mac OS X:lle, PlayStation 3:lle, Windowsille ja Xbox 360:lle. Syyskuun 2014 lopussa pelistä julkaistiin myös Linux-versio. Pelin ennakkojulkaisuversio oli pelattavissa ennen varsinaista julkaisua. Peli on julkaistu PlayStation Network, Steam ja Xbox Live Arcade -palveluissa digitaalisena latauksena.
Peli on yksi suosituimpia ensimmäisen persoonan ammuntapelejä ja elektronisen urheilun pelejä.
Counter-Strike 2 julkaistiin syyskuussa 2023 päivityksenä Global Offensivelle. Esineet ja muut tiedot siirtyvät uuteen peliin. Uusi peli käyttää Valven Source 2 -pelimoottoria.
Pelaaminen

Pelissä pelaajat jakaantuvat kahteen viiden hengen joukkueeseen, terroristeihin ja erikoisjoukkoihin.
Kuten sarjan aiemmatkin pelit, on Global Offensive tavoitepohjainen, joukkuepohjainen realismiin pyrkivä taktinen ammuntapeli. Pelaaja liittyy terroristien tai erikoisjoukkojen joukkueeseen tavoitteena tavoitteiden suorittaminen ja vihollisten tappaminen. Yksi peli sisältää useita kierroksia, jotka päättyvät, kun kaikki vihollisen pelaajat ovat kuolleet tai kun tiimin tavoite on suoritettu. Useimmissa pelimuodoissa pelaajan kuollessa tulee tämän odottaa erän loppumiseen uudelleensyntyäkseen. Pelaajat ostavat aseensa ja varusteensa erän alussa rahoilla, joita he ansaitsevat sen mukaan kuinka hyvin pelaavat. Rahaa ansaitaan erän lopussa, voittaneen joukkueen pelaajat kuitenkin enemmän. Myös vihollisia tappamalla saa rahaa.
Pelaaminen > Viralliset pelitilat

Global Offensivessa on yhdeksän eri virallista pelitilaa, jotka ovat kilpailullinen, rento, deathmatch, kilpavarustelu, räjäytystyö, asetoveri, lentävä tiedustelija, retake ja vaaravyöhyke.
Pelaaminen > Viralliset pelitilat > Kilpailullinen pelitila

Kilpailullisessa pelitilassa pelaajien aloituspuoli arvotaan satunnaisesti. Pelitilaa voi pelata pommi- tai panttivankiversiona. Pelitilaa on sekä lyhyenä että pitkänä versiona. Lyhyessä voittoon tarvii yhdeksän kierrosvoittoa, kun taas pitkässä niitä tarvitsee 16. Pelitilassa on käytössä taitotasot.
Pelaaminen > Viralliset pelitilat > Kilpailullinen pelitila > Pommitila

Pommitilassa terroristien tavoitteena on asettaa pommi jommalle kummalle pommialueelle tai tappaa erikoisjoukkojen jäsenet ennen ajan loppumista. Erikoisjoukkojen tehtävänä on estää pommin asettaminen tai sen asettamisen jälkeen sen purkaminen.
Pelaaminen > Viralliset pelitilat > Kilpailullinen pelitila > Panttivankitila

Panttivankitilassa erikoisjoukkojen tehtävänä on pelastaa panttivangit terroristien hallusta, sekä kuljettaa heidät ennalta määrättyyn sijaintiin. Terroristien tehtävänä on estää panttivankien vapauttaminen. Jos kumman tahansa joukkueen pelaaja vahingoittaa panttivankia, hän menettää huomattavan summan rahaa. Ennen panttivangit seurasivat erikoisjoukkoja kävellen, mutta pelin päivityttyä erikoisjoukkojen tulee kantaa olalla, mikä hidastaa liikkumista.
Pelaaminen > Viralliset pelitilat > Asetoveri

Asetoverin perusidea on sama kuin kilpailullisessa pelitilassa, mutta pienempänä. Pelissä on käytössä vain yksi pommialue ja joukkueissa on vain kaksi pelaajaa. Pelitilaa voi pelata ainoastaan pommiversiona. Peli loppuu, kun toinen joukkue saavuttaa yhdeksän erävoittoa, tai kun tilanne on 8-8, jolloin peli päättyy tasapeliin. Pelitilassa on käytössä omat taitotasonsa, jotka vastaavat kuitenkin kilpailullisen pelitilan taitotasoja.
Pelaaminen > Viralliset pelitilat > Deathmatch

Deathmatch on pelimuoto, jossa yksi peli kestää kymmenen minuuttia. Deathmatchissa tarkoituksena on kerätä pisteitä, joita saa tappamalla vihollisia. Taposta saatu pistemäärä riippuu aseesta, jolla tappo on saatu. Pelin voittaa pelaaja, joka on saanut eniten pisteitä kymmenen minuutin aikana. Deathmatchia voi pelata kolmessa eri tilassa: kaikki vastaan kaikki, tiimiottelu ja perinteinen.
Pelaaminen > Viralliset pelitilat > Rento

Rento on pelimuoto, missä on maksimissaan 20 pelaajaa. Pelitilaa voi pelata kilpailullisen tilan tavoin joko pommi -tai panttivankiversiona. Pelitilassa on maksimissaan 15 erää ja pelin voittaa ensiksi kahdeksan erävoittoa saanut pelaaja. Pelaajat voivat vapaasti vaihtaa joukkuetta kesken pelin, jos vastajoukkueella on tilaa.
Pelaaminen > Viralliset pelitilat > Sotapelit > Kilpavarustelu

Kilpavarustelussa ainoa tavoite on tappaa toisia käyttäen eri aseita. Joka toinen onnistunut tappo pelaaja saa uuden aseen. Mikäli pelaaja onnistuu tappamaan vihollisen käyttäen puukkoansa tai tappaa vihollisjoukkueen johtajan, saa hän seuraavan aseen välittömästi. Jos taas pelaaja tapetaan puukolla, hän saa huonomman aseen. Pelimuodossa ei tarvitse odottaa kuoleman jälkeen, vaan uudelleensyntyy välittömästi kuoltuaan. Pelimuodossa pelataan 15 eri aseella, 16. on kultainen puukko. Ensimmäinen kultaisella puukolla tapon saanut pelaaja voittaa pelin.
Pelaaminen > Viralliset pelitilat > Sotapelit > Räjäytystyö

Räjäytystyö on pelimuoto, jossa on samoja ominaisuuksia kuin kilpailullisessa tilassa. Pelaaja käy läpi eri aseita ja saa jokaiselle kierrokselle uuden, jos saa ainakin yhden tapon. Toisesta taposta samalla kierroksella pelaaja saa satunnaisen kranaatin käytettäväksi ensi kierroksella uuden aseen kanssa. Pelissä on kymmenen kierrosta ja ensimmäinen kuusi kierrosta voittanut voittaa koko pelin.
Pelaaminen > Viralliset pelitilat > Sotapelit > Lentävä tiedustelija

Lentävä tiedustelija on pelimuoto, jossa pelaajalla on käytössään ainoastaan SSG 08 ja puukko. Painovoimaa on myös vähennetty huomattavasti, eli pelaaja pystyy hyppimään erittäin korkealle, mutta myös laskeutuminen tapahtuu hitaammin. Pelitilan ensisijaisena tavoitteena on, että yhden joukkuee pelaajat tappavat kaikki toisen joukkueen pelaajat, mutta jos kartalla on pommialue, terroristit voivat myös voittaa kierroksen räjäyttämällä sen ja erikoisjoukot purkamalla sen.
Pelaaminen > Viralliset pelitilat > Sotapelit > Retake

Retake on pelimuoto, jossa pommi on viritetty heti erän alkaessa. Erikoisjoukot yrittävät ottaa alueen haltuun terroristeilta. Pelaaja voi valita ennen kierroksen alkamista haluamansa varustuksen erinäisistä korteista, joita tulee parempia pelaamisen taidon mukaan.
Pelaaminen > Viralliset pelitilat > Vaaravyöhyke

Vaaravyöhyke on battle royalen kaltainen pelitila, missä pelaajat laskeutuvat tiettyyn kohtaan kartalla, etsivät varusteita ja yrittävät olla viimeisenä hengissä alueella. Pelissä on enintään 18 pelaajaa ja alue pienenee ajan mukaan pakottaen pelaajat taistelemaan. Vaaravyöhykkeessä on omat taitotasonsa.